  Виталий Пронин Можга ёросысь Пазял школаысь егит дышетӥсь Олег Чувашов умоен пӧсе-леке вуттӥз Президентмес. Александр Волковлы ӝегатскытэк ватсанъёс пыртоно луиз республикаысьтымы устооссэ дышетӥсьёсты сӥлы карон радлыке. Сю визьнодасьёс пӧлы со, чик могатскытэк, ватсаз на Олег Анатольевичез. Олег Чувашов август пумын пыриськиз Россиысь анай кылъя дышетӥсьёслэн конкурсазы. Отысь бертӥз азьвесь тылыен - гран-при басьтӥз. Республикаысьтымы визь-нодасьёс та конкурсын котьку ик ӟечесь тодон-валанъёссэс, быгатонлыкъёссэс возьматъязы. Но таӵеез ӧй вал на.- Шаерамы анай кылъя дышетӥсьёс пӧлын мон кыкетӥ инты басьтӥ вал, 0, 4 баллы гинэ кылӥ Пичи Пурга ёросысь Кечол школаысь дышетӥсьлэн Нина Анатольевна Ермокиналэсь, - шуэ Олег Анатольевич. - Тае лыдэ басьтыса ик, луоз, дышетонъя но наукая министерство мыным Россиысь ӵошатсконэ пыриськыны ӵектӥз.Элина Кумачёва  